Všeobecné   záväzné   nariadenie

obce    R a k o v i c e 

č. 22/2012

O DANI   ZA  JADROVÉ   ZARIADENIE

Návrh VZN vyvesený na úradnej tabuli v obci Rakovice dňa 29.11.2012
Návrh VZN zverejnený na webovej stránke obce  dňa 29.11.2012
Vyhodnotenie pripomienok k návrhu VZ: neboli vznesené
VZN schválené Obecným zastupiteľstvom v Rakoviciach dňa: 14.12.2012
VZN vyvesené na úradnej tabuli v obci Rakovice dňa: 15.12.2012
VZN nadobúda účinnosť dňom 01.01.2013

Dušan Daloš
starosta obce Rakovice

Obec Rakovice v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a zákonom č. a 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva pre územie Obce Rakovice toto 

VŠEOBECNE ZÁVÄZNÉ NARIADENIE č.  22/2012
o dani za jadrové zariadenie
                                                                                                                         
§ 1
Predmet dane

Predmetom dane za jadrové zariadenie je jadrové zariadenie, v ktorom prebieha štiepna reakcia v jadrovom reaktore a vyrába sa elektrická energia (ďalej len „jadrové zariadenie“) a to aj po časť kalendárneho roka.

§ 2
Daňovník

Daňovníkom dane je držiteľ povolenia na uvádzanie jadrového zariadenia do prevádzky a povolenia na prevádzku jadrového zariadenia na výrobu elektrickej energie.

§ 3
Základ dane

1. Základom dane je výmera katastrálneho územia obce v m2, ktoré sa nachádza v oblasti ohrozenia  jadrovým  zariadením schválenej Úradom jadrového dozoru Slovenskej republiky. Na zmenu oblasti ohrozenia jadrovým zariadením v priebehu zdaňovacieho obdobia sa na účely dane neprihliada.  Výmera   katastrálneho   územia  obce  Rakovice  je   6 956 945 m2.

2.  Zastavané územie obce Rakovice sa nachádza v oblasti ohrozenia jadrovým zariadením v Jaslovských Bohuniciach – Jadrovej elektrárne V-2 v pásme do 2/3 polomeru oblasti ohrozenia. Tým je obec Rakovice miestne príslušnou pre správu dane za jadrové zariadenie.  

§ 4
Sadzba dane

Sadzba dane za jadrové zariadenie v zmysle § 3 ods. 2. tohto ustanovenia je 0,0013 eura za m2.

§ 5
Vznik a zánik daňovej povinnosti

Daňová povinnosť vzniká dňom začatia skúšobnej prevádzky jadrového zariadenia a zaniká dňom trvalého ukončenia výroby elektrickej energie v jadrovom zariadení.

§ 6
Oznamovacia povinnosť

Daňovník je povinný písomne oznámiť vznik daňovej povinnosti správcovi dane do 30 dní odo dňa vzniku daňovej povinnosti a zánik daňovej povinnosti do 30 dní odo dňa zániku daňovej povinnosti.

§ 7
Vyrubenie dane a platenie dane

1. Daň za jadrové zariadenie vyrubí správca dane rozhodnutím do 31. januára zdaňovacieho obdobia za predchádzajúci kalendárny rok. 

2.  Daň za jadrové zariadenie sa vypočíta ako súčin základu dane a sadzby dane.

3. Vyrubená daň za jadrové zariadenie je splatná do 15 dní odo dňa nadobudnutia právoplatnosti rozhodnutia.

§ 8
Záverečné ustanovenie

1.  Dňom účinnosti tohto všeobecne záväzného nariadenia o dani za jadrové zariadenie sa zrušuje Všeobecne záväzné nariadenie obce Rakovice č. 22 o dani za jadrové zariadenie zo dňa 11.12.2009.

2. Obecné zastupiteľstvo obce Rakovice sa na tomto všeobecne záväznom nariadení o dani za jadrové zariadenie uznieslo dňa 14.12.2012, číslo uznesenia 112/2012.   

§ 11
Účinnosť

Toto všeobecne záväzné nariadenie nadobúda účinnosť 1. januára 2013.

                                                 	                           Dušan  D a l o š			                                                 				                                starosta  obce Rakovice